1979L0532 — SL — 30.10.1997 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 17. maja 1979 o približevanju zakonodaje držav članic o EGS-homologaciji sestavnega dela za svetlobne in svetlobno-signalne naprave na kmetijskih ali gozdarskih traktorjih na kolesih (79/532/EGS) (UL L 145, 13.6.1979, p.16)

spremenjena z:









▼B

DIREKTIVA SVETA

z dne 17. maja 1979

o približevanju zakonodaje držav članic o EGS-homologaciji sestavnega dela za svetlobne in svetlobno-signalne naprave na kmetijskih ali gozdarskih traktorjih na kolesih

(79/532/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker so tehnične zahteve, ki jih morajo izpolnjevati traktorji na podlagi nacionalne zakonodaje, med drugim povezane tudi z njihovimi svetlobnimi in svetlobno-signalnimi napravami; ker se te zahteve v posameznih državah članicah razlikujejo; ker je zato potrebno, da vse države članice bodisi poleg svojih obstoječih predpisov ali namesto njih sprejmejo enake zahteve, zlasti zato, da bi bilo mogoče uvesti postopek EGS-homologacije na podlagi Direktive Sveta 74/150/EGS z dne 4. marca 1974 o približevanju zakonodaje držav članic o EGS-homologaciji kmetijskih ali gozdarskih traktorjev na kolesih ( 4 ) za vsak tip traktorja; ker je Svet v Direktivi 78/933/EGS ( 5 ) določil skupne zahteve za vgradnjo svetlobnih in svetlobno-signalnih naprav na kmetijske ali gozdarske traktorje na kolesih; ker imajo takšne svetlobne in svetlobno-signalne naprave enake značilnosti kot tiste, ki so vgrajene na motorna vozila; ker se zato naprave, ki so prejele oznako EGS-homologacije sestavnega dela na podlagi že sprejetih direktiv s tega področja v zvezi s homologacijo motornih in priklopnih vozil, lahko uporabijo tudi pri kmetijskih traktorjih, SPREJEL NASLEDNJO DIREKTIVO:







Člen 1

1. „Kmetijski ali gozdarski traktor“ pomeni vsako motorno vozilo, opremljeno s kolesi ali gosenično verigo, z vsaj dvema osema in katerega glavna lastnost je vlečna moč, ki je namenjeno za vlečenje, potiskanje, prevažanje ali pogon različnih orodij, naprav ali priklopnih vozil pri uporabi v kmetijstvu in gozdarstvu. Lahko je opremljeno za prevoz tovora in ljudi.

▼M1

2. Ta direktiva se uporablja samo za traktorje, določene v prvem odstavku, ki so opremljeni s kolesi s pnevmatiko, imajo vsaj dve osi in največjo konstrukcijsko določeno hitrost med 6 in ►M2 40 km/h ◄ .

▼B

Člen 2

Nobena država članica ne sme zavrniti podelitve EGS-homologacije ali nacionalne homologacije traktorja zaradi razlogov v zvezi z:

— žarometi za dolgi in/ali kratki svetlobni pramen ali električnimi žarnicami z žarilno nitko za takšne žaromete,

— gabaritnimi svetilkami,

— prednjimi pozicijskimi svetilkami,

— zadnjimi pozicijskimi svetilkami,

— zavornimi svetilkami,

— smernimi svetilkami,

— odsevniki,

— svetilkami za osvetljevanje zadnje registrske tablice,

— žarometi za meglo in žarnicami za te žaromete,

— zadnjimi svetilkami za meglo,

— svetilkami za vzvratno vožnjo,

— parkirnimi svetilkami,

če so te označene z oznako EGS-homologacije sestavnega dela, kakor je določeno v Prilogi k tej direktivi, in so vgrajene v skladu z zahtevami Direktive 78/933/EGS.

Člen 3

Nobena država članica ne sme zavrniti registracije ali prepovedati prodaje, začetka uporabe ali uporabe traktorjev zaradi razlogov v zvezi z:

— žarometi za dolgi in/ali kratki svetlobni premen ali električnimi žarnicami z žarilno nitko za takšne žaromete,

— gabaritnimi svetilkami,

— prednjimi pozicijskimi svetilkami,

— zadnjimi pozicijskimi svetilkami,

— zavornimi svetilkami,

— smernimi svetilkami,

— odsevniki,

— svetilkami za osvetljevanje zadnje registrske tablice,

— žarometi za meglo in žarnicami za te žaromete,

— zadnjimi svetilkami za meglo,

— svetilkami za vzvratno vožnjo,

— parkirnimi svetilkami,

če so te označene z oznako EGS-homologacije sestavnega dela, kakor je določeno v Prilogi k tej direktivi, in so vgrajene v skladu z zahtevami Direktive 78/933/EGS.

Člen 4

Spremembe, potrebne za prilagoditev zahtev Priloge tehničnemu napredku, se sprejmejo po postopku, določenem v členu 13 Direktive 74/150/EGS.

Člen 5

1. Države članice sprejmejo predpise, potrebne za uskladitev s to direktivo, v osemnajstih mesecih od njene notifikacije. O tem takoj obvestijo Komisijo.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva je naslovljena na države članice.









PRILOGA

1. Žarometi za dolgi in/ali kratki svetlobni pramen in žarnice z žarilno nitko za takšne žaromete:

Oznaka EGS-homologacije sestavnega dela je določena v Direktivi 76/761/EGS z dne 27. julija 1976 o približevanju zakonodaje držav članic, ki se nanaša na žaromete z dolgim svetlobnim pramenom in/ali kratkim svetlobnim pramenom za motorna vozila in na žarnice z žarilno nitko za take žaromete ( 6 ).

Določbe Direktive 76/761/EGS veljajo tudi za homologacijo sestavnega dela posebnih žarometov za kmetijske ali gozdarske traktorje, načrtovanih za zagotovitev dolgega in kratkega svetlobnega pramena, s premerom D manj kot 160 mm, z naslednjimi spremembami:

(a) v skladu z naslednjimi absolutnimi spodnjimi mejami: najmanjše svetilnosti, določene v točki 6.3 Priloge I, se zmanjšajo v skladu z razmerjem — 3 luksi bodisi na točki 75 R bodisi na točki 75 L, — 5 luksov bodisi na točki 50 R bodisi na točki 50 L, — 1,5 luksa v območju 4. Opomba: Če vidna površina žarometa ni okrogla, velja za premer krog z enako površino, kakor je vidna uporabna površina reflektorja.

(b) na žarometu je nameščen simbol M v obrnjenem trikotniku namesto simbola CR, kakor je določen v točki 4.3.5 Priloge VI;

(c) naslov 1 v certifikatu o homologaciji sestavnega dela (Priloga II) se glasi „Žaromet za kmetijske ali gozdarske traktorje na kolesih“.

2. Gabaritne svetilke, prednje pozicijske svetilke, zadnje pozicijske svetilke in zavorne svetilke:

Oznaka EGS-homologacije sestavnega dela je določena v Direktivi 76/758/EGS z dne 27. julija 1976 o približevanju zakonodaje držav članic v zvezi z gabaritnimi svetilkami, prednjimi pozicijskimi svetilkami, zadnjimi pozicijskimi svetilkami in zavornimi svetilkami motornih vozil in njihovih priklopnikov ( 7 ).

3. Smerne svetilke:

Oznaka EGS-homologacije sestavnega dela je določena v Direktivi 76/759/EGS z dne 27. julija 1976 o približevanju zakonodaje držav članic o smernih svetilkah za motorna vozila in njihove priklopnike ( 8 ).

4. Odsevniki:

Oznaka EGS-homologacije sestavnega dela je določena v Direktivi 76/757/EGS z dne 27. julija 1976 o približevanju zakonodaje držav članic o odsevnikih za motorna vozila in njihove priklopnike ( 9 ).

5. Svetilke za osvetljevanje zadnje registrske tablice:

Oznaka EGS-homologacije sestavnega dela je določena v Direktivi 76/760/EGS z dne 27. julija 1976 o približevanju zakonodaje držav članic, ki se nanaša na svetilke za osvetlitev zadnje registrske tablice na motornih vozilih in njihovih priklopnikih ( 10 ).

6. Žarometi za meglo:

Oznaka EGS-homologacije sestavnega dela je določena v Direktivi 76/762/EGS z dne 27. julija 1976 o približevanju zakonodaje držav članic o žarometih za meglo za motorna vozila in žarnicah z žarilno nitko za te žaromete ( 11 ).

7. Zadnje svetilke za meglo:

Oznaka EGS-homologacije sestavnega dela je določena v Direktivi 77/538/EGS z dne 28. junija 1977 o približevanju zakonodaje držav članic o zadnjih svetilkah za meglo za motorna in priklopna vozila ( 12 ).

8. Žarometi za vzvratno vožnjo:

Oznaka EGS-homologacije sestavnega dela je določena v Direktivi 77/539/EGS z dne 28. junija 1977 o približevanju zakonodaje držav članic o žarometih za vzvratno vožnjo za motorna in priklopna vozila ( 13 ).

9. Parkirne svetilke:

Oznaka EGS-homologacije sestavnega dela je določena v Direktivi 77/540/EGS z dne 28. junija 1977 o približevanju zakonodaje držav članic o parkirnih svetilkah za motorna vozila ( 14 ).